jkorsvik/nowiki_second_scrape_merged huggingface dataset:
Stor ryggjelledøgnflue

Stor ryggjelledøgnflue (Ephemerella aurivilli) er en døgnflue som tilhører familiegruppen ryggjelledøgnfluer. Den er den største av de tre norske artene og klekker litt tidligere enn de to andre.


== Utseende ==


=== Voksne (imago) ===
Kroppen er 10-13 millimeter lang. Kroppen er gul eller oliven på farge. Vingene er mer grå eller gråblå, de er trekantet og holdes rett opp og ut fra kroppen i hvile. Lengst bak på bakkroppen er det tre haletråder (cerci). 


=== Nymfer/larver ===
Nymfene er mellom 10-13 millimeter lange. De har fem gjellepar, men det bakerste er dekket av det foran, slik at det ser ut som den bare har fire. Gjellene ligger langs kroppen uten å stikke ut. Bakkroppsleddene har noen torne lignende utvekster oppe, på sidene, disse er omtrent et halvt bakkroppsledd langt. Haletrådene har korte spredte hår og mørke bånd og ikke bare smale ringer.


== Levevis ==
Stor ryggjelledøgnflue finnes i små bekker og større elver med mose og gress. Den lever mesteparten av sitt liv som larver eller nymfer. 
Eggene slippes av hunnen ned på vannoverflaten. De synker straks til bunnen. Nymfene lever på mose og gress i elven. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 2 år. 
Stor ryggjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne flyr fra juli til september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.


== Systematisk inndeling ==

Orden Døgnfluer (Ephemeroptera)
Familie Ryggjelledøgnfluer (Ephemerellidae)
Stor ryggjelledøgnflue Ephemerella aurivilli (Bengtsson, 1908)


== Litteratur ==
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.


== Eksterne lenker ==
(en) Stor ryggjelledøgnflue i Encyclopedia of Life 
(en) Stor ryggjelledøgnflue i Global Biodiversity Information Facility 
(sv) Stor ryggjelledøgnflue hos Dyntaxa 
(en) Stor ryggjelledøgnflue hos ITIS 
(en) Stor ryggjelledøgnflue hos NCBI 
Norsk Entomologisk forening
Rød ryggjelledøgnflue

Rød ryggjelledøgnflue (Ephemerella ignita) er en døgnflue som tilhører familiegruppen ryggjelledøgnfluer. Den fått sitt norske navn på grunn av at hanner har røde øyne.


== Utseende ==


=== Voksne (imago) ===
Kroppen er 6-10 millimeter lang. Kroppen er gul eller oliven på farge. Vingene er mer grå eller gråblå, de er trekantet og holdes rett opp og ut fra kroppen i hvile. Lengst bak på bakkroppen er det tre haletråder (cerci). Hanner har røde øyne. Den ligner på liten ryggjelledøgnflue både i størrelse og på farge.


=== Nymfer/larver ===
Nymfene er mellom 6-10 millimeter lange og har en rød eller mer orange kropp. De har fem gjellepar, men det bakerste er dekket av det foran, slik at det ser ut som den bare har fire. Gjellene ligger langs kroppen uten å stikke ut. Bakkroppsleddene har hver to tydelige, torne lignende utvekster på sidene, på det tredje til sjette bakkroppsleddet. Haletrådene har korte spredte hår.


== Levevis ==
Rød ryggjelledøgnflue finnes i små bekker og større elver med mose og gress. Den lever mesteparten av sitt liv som larver eller nymfer. 
Eggene slippes av hunnen ned på vannoverflaten. De synker straks til bunnen. Nymfene lever på mose og gress i elven. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 2 år. 
Rød ryggjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne flyr fra juli til september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.


== Systematisk inndeling ==

Orden Døgnfluer (Ephemeroptera)
Familie Ryggjelledøgnfluer (Ephemerellidae)
Rød ryggjelledøgnflue Ephemerella ignita (Poda, 1761)


== Litteratur ==
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.


== Eksterne lenker ==
(en) rød ryggjelledøgnflue i Global Biodiversity Information Facility 
(no) rød ryggjelledøgnflue hos Artsdatabanken 
(en) rød ryggjelledøgnflue hos ITIS 
Norsk Entomologisk forening
Høyrehendthet

Å være høyrehendt vil si at man bruker sin høyre hånd mer enn den venstre, og dermed favoriserer den hånda. Flere studier[hvilke?] viser at 70% til 90% av verdensbefolkningen er høyrehendt framfor tvehendt eller venstrehendt.
Liten ryggjelledøgnflue

Liten ryggjelledøgnflue (Ephemerella mucronata) er en døgnflue som tilhører familiegruppen ryggjelledøgnfluer. Den er den minste av de tre norske artene. 


== Utseende ==


=== Voksne (imago) ===
Kroppen er 6-7 millimeter lang. Kroppen er gul eller oliven på farge. Vingene er mer grå eller gråblå, de er trekantet og holdes rett opp og ut fra kroppen i hvile. Lengst bak på bakkroppen er det tre haletråder (cerci). Den ligner på rød ryggjelledøgnflue både i størrelse og på farge.


=== Nymfer/larver ===
Nymfene er mellom 6-7 millimeter lange og har en rød eller mer orange kropp. De har fem gjellepar, men det bakerste er dekket av det foran, slik at det ser ut som den bare har fire. Gjellene ligger langs kroppen uten å stikke ut. Bakkroppsleddene har noen torne lignende utvekster oppe, på sidene, disse er bare en femdel eller en fjerdedel av bakkroppsleddets lengde. Haletrådene har korte spredte hår, uten mørke bånd, men med noen tynne ringer.


== Levevis ==
Liten ryggjelledøgnflue finnes i små bekker og større elver med mose og gress. Den lever mesteparten av sitt liv som larver eller nymfer. 
Eggene slippes av hunnen ned på vannoverflaten. De synker straks til bunnen. Nymfene lever på mose og gress i elven. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 2 år. 
Liten ryggjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne flyr fra august til september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.


== Systematisk inndeling ==

Orden Døgnfluer (Ephemeroptera)
Familie Ryggjelledøgnfluer (Ephemerellidae)
Liten ryggjelledøgnflue Ephemerella mucronata (Bengtsson, 1909)


== Litteratur ==
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.


== Eksterne lenker ==
(en) Liten ryggjelledøgnflue i Encyclopedia of Life 
(en) Liten ryggjelledøgnflue i Global Biodiversity Information Facility 
(no) Liten ryggjelledøgnflue hos Artsdatabanken 
(sv) Liten ryggjelledøgnflue hos Dyntaxa 
(en) Liten ryggjelledøgnflue hos Fauna Europaea 
(en) Liten ryggjelledøgnflue hos ITIS 
(en) Liten ryggjelledøgnflue hos NCBI 
Norsk Entomologisk forening
Abu Sayyaf

Abu Sayyaf er en av flere militante islamistiske separatististgrupper som er basert i og rundt de sørlige øyene i Filippinene og i Bangsamoro. Viktigste arnested er provinsen Sulu. På Filippinene har ulike muslimske grupper vært engasjert i flere opprør for å få en egen stat som er uavhengig av resten av Filippinene som i hovedsak er katolsk. Organisasjonen er i dag tilknyttet ISIL.
Siden gruppen ble grunnlagt i 1991 har de gjennomført bombinger, kidnappinger, henrettelser og utpressing i det de beskriver som deres kamp for en selvstendig islamsk stat på Filippinene. 
Abu Sayyaf Group er anslått til å ha en kjerne på ca. 200 medlemmer med et utvidet medlemskap på over 2000 personer. Gruppens lave medlemstall indikerer en mangel på støtte blant lokalbefolkningen.
Jeffrey Schilling, en amerikansk statsborger og som hadde konvertert til islam ble kidnappet av Abu Sayyaf Group mens han besøke en terroristleir sammen med sin kone. Abu Sayyaf krevde at $ 10 millioner dollar skulle bli betalt i løsepenger for at han skulle bli løslatt, men Schilling klarte å rømme etter mer enn 7 måneder i fangenskap og ble plukket opp av Philippine Marines Corps den 12. april 2001. 
Det var flere som var kritiske til Jeffrey Schilling fordi han var på besøk i terroristleir da han ble kidnappet. Schilling hevder at han ble invitert gjennom en slektning av kona, som var medlem av Abu Sayyaf Group.
Den 27. februar 2004 eksploderte en bombe ombord på en ferge utenfor Filippinene som drepte 116 mennesker. Dette regnes som det verste terrorangrepet i Filippinenes historie, og er verdens dødeligste terrorangrep til havs.
Til tross for krav fra terroristgrupper, ble eksplosjonen i utgangspunktet tenkt å ha vært en ulykke som ble forårsaket av en gasseksplosjon ombord på båten. Men etter at dykkere gjennomsøkte fergen fem måneder etter at den sank, fant de flere bevis for at det var en bombe som hadde eksplodert. 
Siden 2000 er Abu Sayyaf Group blitt anklaget for å ha kidnappet minst 20 journalister (for det meste utenlandske journalister), og alle sammen ble til slutt løslatt mot betaling av løsepenger.
De fleste av ofrene til Abu Sayyaf har vært fra Filippinene. Imidlertid har gruppen også kidnappet vestlige utlendinger på grunn av muligheten for at de kan kreve mer i løsepenger for å sette dem fri. Dessuten går de etter amerikanere av ideologiske grunner.
I 1993 kidnappet Abu Sayyaf en amerikansk bibeloversetter i den sørlige delen av Filippinene. I 2000 kidnappet Abu Sayyaf en amerikansk muslim som besøkte øya Jolo og de krevde at USA skulle slippe Sjeik Omar Abdel Rahman og Ramzi Yousef ut fra fengslet der de satt på grunn av sitt engasjement i bombingen av World Trade Center i 1993.
Grønnøyet klodøgnflue

Grønnøyet klodøgnflue (Metretopus borealis) er en døgnflue som tilhører familiegruppen klodøgnfluer.


== Utbredelse ==
Grønnøyet klodøgnflue finnes helt nord i Nord-Amerika og Europa, muligens litt østover i Asia. Finnes i Norge.


== Utseende ==


=== Voksne (imago) ===
Kroppen er 10-12 millimeter lang. Kroppen er grå eller litt oliven på farge. Vingene er trekantet og holdes rett opp og ut fra kroppen i hvile. Lengst bak på bakkroppen er det to haletråder (cerci). Den ligner nordlig klodøgnflue, men denne er i norge kun registrert fra Troms fylke.


=== Nymfer/larver ===
Nymfene er mellom 10-12 millimeter lange. Gjellene er enkle, avrundet og asymmetriske. De har en lang og tynn klo på det andre og tredje beinpar.


== Levevis ==
Grønnøyet klodøgnflue finnes i rennende ferskvann. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. I Norge har den vanligvis et nymfestadium på 2 år.
Grønnøyet klodøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.


== Systematisk inndeling ==

Orden Døgnfluer (Ephemeroptera)
Familie Klodøgnfluer (Ametropodidae)
Grønnøyet klodøgnflue Metretopus borealis, (Eaton, 1871)


== Litteratur ==
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.


== Eksterne lenker ==
(en) Grønnøyet klodøgnflue i Encyclopedia of Life 
(en) Grønnøyet klodøgnflue i Global Biodiversity Information Facility 
(no) Grønnøyet klodøgnflue hos Artsdatabanken 
(sv) Grønnøyet klodøgnflue hos Dyntaxa 
(en) Grønnøyet klodøgnflue hos Fauna Europaea 
(en) Grønnøyet klodøgnflue hos ITIS 
(en) Grønnøyet klodøgnflue hos NCBI 
Norsk Entomologisk forening
Nordlig klodøgnflue

Nordlig klodøgnflue (Metretopus alter) er en døgnflue som tilhører familiegruppen klodøgnfluer.


== Utbredelse ==
Grønnøyet klodøgnflue finnes helt nord i Nord-Amerika og Europa, muligens litt østover i Asia. Finnes i Norge, men er bare registrert i Troms.


== Utseende ==


=== Voksne (imago) ===
Kroppen er 10-12 millimeter lang. Kroppen er grå eller litt oliven på farge. Vingene er trekantet og holdes rett opp og ut fra kroppen i hvile. Lengst bak på bakkroppen er det to haletråder (cerci). Den ligner grønnøyet klodøgnflue, som er vanligere og registret fra alle norske fylker.


=== Nymfer/larver ===
Nymfene er mellom 10-12 millimeter lange. Gjellene er enkle, avrundet og asymmetriske. De har en lang og tynn klo på det andre og tredje beinpar.


== Levevis ==
Nordlig klodøgnflue finnes i rennende ferskvann. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. I Norge har den vanligvis et nymfestadium på 2 år.
Nordlig klodøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadium kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.


== Systematisk inndeling ==

Orden Døgnfluer (Ephemeroptera)
Familie Klodøgnfluer (Ametropodidae)
Nordlig klodøgnflue Metretopus alter, Bengtsson, 1930


== Litteratur ==
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.


== Eksterne lenker ==
(en) Nordlig klodøgnflue i Encyclopedia of Life 
(en) Nordlig klodøgnflue i Global Biodiversity Information Facility 
(no) Nordlig klodøgnflue hos Artsdatabanken 
(sv) Nordlig klodøgnflue hos Dyntaxa 
(en) Nordlig klodøgnflue hos Fauna Europaea 
(en) Nordlig klodøgnflue hos ITIS 
(en) Nordlig klodøgnflue hos NCBI 
Norsk Entomologisk forening
Ove S. Andersen

Ove Severin Andersen (født 17. oktober 1841, død 14. mai 1923) var sorenskriver i Nedenes og ordfører i Arendal fra 1895 til 1896.
Andersen var gift med Hildborg Elisabeth Conradi (1855–1878), og sammen hadde de sønnen Ove Andersen som ble høyesterettsadvokat, og senere sorenskriver, stortingsrepresentant, og ordfører i Arendal (1919–1922).


== Se også ==
Liste over ordførere i Arendal


== Referanser ==


== Eksterne lenker ==
(no) Arkiv etter overrettssakfører O.S. Andersen på Arkivportalen
Norske Reserveoffiserers Forbunds hederstegn

Norske Reserveoffiserers Forbunds hederstegn er en utmerkelse som tildeles av Norsk reservistforbund. Medaljen regnes som en offisielt anerkjent norsk utmerkelse og er godkjent til bruk på norsk militær uniform.Norsk reservistforbund ble etablert i 1975 under navnet Norske Reserveoffiserers Forbund, og hederstegnet er innstiftet samme år. Foreningen er en videreføring av Vernepligtige Officerers Forening, stiftet i 1896, og denne foreningens emblem benyttes som utgangspunkt for hederstegnet. Hederstegnet er utformet som en medalje i gull og har som motiv to korslagte sabler med brennende bomber, symbolet for artilleri, i tre av vinklene dannet av sverdene. Over dette er det plassert et bånd med mottoet «PRO PATRIA» (for fedrelandet) i svartemaljert  bokstaver. Det hele er omgitt av en eikekrans. En kongekrone er plassert øverst på eikekransen. Medaljen er opphengt i et bånd med lyseblå og hvite striper.Norske Reserveoffiserers Forbunds hederstegn tildeles den som har ytt en særdeles verdifull innsats for foreningen og dens formål. Tildeling skjer ved foreningens forbundsstyre. Både nordmenn og utlendinger er tildelt medaljen. Blant norske mottagere er kong Olav, kong Harald og dronning Sonja, alle også æresmedlemmer av foreningen. Også kronprins Haakon er innehaver av Norske Reserveoffiserers Forbunds hederstegn.
På NROFs landsmøte i 2022 ble det vedtatt at hederstegnet kan tildeles med forgylt laurbærgren «for ytterligere ekstraordinært virke eller fremme av NROFs formål». Utmerkelsen kan også med laurbærgren bæres på norsk militær uniform.


== Referanser ==


== Eksterne lenker ==
Oversikt over norske sivile og militære utmerkelser Arkivert 24. juli 2011 hos Wayback Machine. i f-xtra, nr. 1, 2009, bilag til Forsvarets Forum, nr. 11, 2009
Sjømilitære Samfunds fortjenstmedalje

Sjømilitære Samfunds fortjenstmedalje er en utmerkelse som tildeles av Sjømilitære Samfund. Medaljen regnes som en offisielt anerkjent norsk utmerkelse og er godkjent til bruk på norsk militær uniform.Sjømilitære Samfunds fortjenstmedalje ble innstiftet i 1901. Medaljen er i gull (forgylt sølv) og bærer på forsiden Norges riksvåpen med krone satt over et arrangement av korslagte flagg, anker, tauverk og forskjellige våpen. Etter unionsoppløsningen i 1905 fikk medaljen ny utforming med Norges nye riksvåpen. Innskriften «SJØMILITÆRE SAMFUND» er plassert i en bue øverst på medaljens forside. Baksiden har en krans av eikeløv og grankvister. Inne i kransen står innskriften «GLORIA CORONAT OPUS» (æren kroner verket) fordelt over tre linjer. Medaljen er gravert av Ivar Throndsen. Bortsett fra innskriftene er medaljen lik den som tildeles for Sjømilitære Samfunds prisoppgave, kalt Sjømilitære Samfunds medalje for besvarelse av prisoppgave. Sjømilitære Samfunds fortjenstmedalje er opphengt i et blått bånd som har to smale gule striper langs kantene. Båndet er utstyrt med metallklemmer øverst og nederst. Den øverste bærer mottagerens navn.
Sjømilitære Samfunds fortjenstmedalje tildeles foreningens æresmedlemmer. Utnevnelse til æresmedlemskap forekommer svært sjeldent. Blant mottagerne er kong Haakon, kong Olav, kong Harald og kronprins Haakon.


== Referanser ==


== Eksterne lenker ==
Oversikt over norske sivile og militære utmerkelser Arkivert 24. juli 2011 hos Wayback Machine. i f-xtra, nr. 1, 2009, bilag til Forsvarets Forum, nr. 11, 2009
Karin Lie

Karin S. Lie (født 18. september 1934 i Trøgstad) fikk Aust-Agder fylkes kulturpris i 1992 for sitt engasjement i Arendal og Omegn Golfklubb, som hun var en av initiativtakerne til. 
I 1964 flyttet hun med mann og fire barn til Nederland, hvor de bodde til 1980. Da flyttet de tilbake til Norge og bosatte seg på Tromøya i Arendal kommune. Hun var leder av Senter for Eldre i Arendal i 8 år. Som pensjonist har hun bosatt seg i Horten. 


== Kilder ==
Karin S. Lie 75 år. Fødselsdagsomtale i Aftenposten kultur 18. september 2009 side 13
Wienervals

Wienervals er en raskere versjon av selskapsdansen vals. Den er en av de fem internasjonale standard selskapsdansene. Den ble funnet opp i Wien i Østerrike.
Stikkaåsen

Stikkaåsen er et tettsted i Sarpsborg kommune i Østfold. Tettstedet har 209 innbyggere per 1. januar 2022, og ligger ni kilometer nordvest for byen Sarpsborg og ca. syv kilometer sørøst for Missingmyr.
På Stikkaåsen finner man også Tune Ridesenter.


== Referanser ==
Tsegay Kebede

Tsegay Kebede (født 15. januar 1987) er en etiopisk friidrettsutøver som konkurrerer i maraton.
Kebede tok bronse under OL 2008 i Beijing. Han lå lenge på fjerdeplass, men på oppløpet tok han igjen landsmannen Deriba Merga og spurtet inn til tredjeplassen.
Året etter deltok han i VM i Berlin, der han sikret seg en ny bronsemedalje.


== Meritter ==
1.-plass i 2010 London Marathon, 2:05:19


== Personlige rekorder ==
10 km: 28.10 (Bangalore, 18. mai 2008)
Halvmaraton: 59.35 (Ras Al Khaimah, 8. februar 2008)
25 km: 1:14.43 (Beijing, 24. august 2008)
30 km: 1:30.25 Amsterdam, 21. oktober 2007)
Maraton: 2:05.20 London, 26. april 2009)


== Referanser ==


== Eksterne lenker ==
(en) Tsegay Kebede – Olympics.com 
(en) Tsegay Kebede – Olympic.org 
(en) Tsegay Kebede – Olympedia 
(en) Tsegay Kebede – Sports-Reference (OL-resultater – arkivert) 
(en) Tsegay Kebede – World Athletics 
(en) Tsegay Kebede – Track and Field Statistics
Aleksandra Fedoriva

Aleksandra Fedoriva (russisk: Александра Андреевна Федорива; født 13. september 1988 i Moskva) er en russisk friidrettsutøver som konkurrerer i sprint og hekkeløp.
Fedoriva deltok under junior-VM 2006 på 100 meter hekk, og endte på en fjerdeplass. I OL 2008 i Beijing deltok hun på 200 meter, men ble utslått allerede i semifinalen der hun endte sist i sitt heat.


== Referanser ==


== Eksterne lenker ==
(en) Aleksandra Fedoriva – Olympedia 
(en) Aleksandra Fedoriva – Sports-Reference (OL-resultater – arkivert) 
(en) Aleksandra Fedoriva – World Athletics 
(en) Aleksandra Fedoriva – Diamond League 
(en) Aleksandra Fedoriva – Track and Field Statistics
Andretti Bain

Andretti Bain (født 1. desember 1985 i Nassau) er en friidrettsutøver fra Bahamas som konkurrerer på 400 meter.
Bain deltok i OL 2008 i Beijing, der han ble nummer sju i sitt semifinaleheat på 400 meter, og dermed ikke kvalifiserte seg til finalen. Det ble derimot sølv på stafetten over 4 x 400 meter, etter det amerikanske laget. De andre deltakerne på Bahamas lag var Michael Mathieu, Andrae Williams og Chris Brown.


== Referanser ==


== Eksterne lenker ==
(en) Andretti Bain – Olympics.com 
(en) Andretti Bain – Olympic.org 
(en) Andretti Bain – Olympedia 
(en) Andretti Bain – Sports-Reference (OL-resultater – arkivert) 
(en) Andretti Bain – Commonwealth Games Federation 
(en) Andretti Bain – World Athletics 
(en) Andretti Bain – Diamond League 
(en) Andretti Bain – Track and Field Statistics